ویکی اجلاس، بھارت

ویکی اجلاس بھارت بھارت میں منعقد ہونے والی ایک قومی ویکیپیڈیا کانفرنس ہے۔ پہلی ویکی کانفرنس انڈیا کانفرنس نومبر 2011ء کو بھارتی ریاست مہاراشٹر کے دارالحکومت ممبئی میں منعقد ہوئی تھی۔ اس کا اہتمام ممبئی ویکیپیڈیا کمیونٹی نے وکیمیڈیا انڈیا چیپٹر کے اشتراک اور ویکیمیڈیا فاؤنڈیشن کے تعاون سے کیا تھا۔ کانفرنس کو بھارت میں ویکیمیڈیا کے لیے سالانہ قومی پرچم بردار تقریب کے طور پر رکھا گیا ہے اور تمام اقوام کے شہریوں کی شرکت کے لیے کھلا ہے۔ انگریزی اور دیگر بھارتی لوک زبانوں میں ویکیپیڈیا منصوبوں اور دیگر مشترکہ منصوبوں پر بھارت سے متعلق معاملات پر توجہ دی جارہی ہے۔ ویکی اجلاس بھارت 2023ء؛ 28 تا 30 اپریل 2023ء کو حیدرآباد، دکن میں منعقد ہوا۔

ویکی اجلاس، ممبئی 2011ء 

نومبر 2011ء کو ممبئی میں منعقد ہونے والا اجلاس بھارتی سطح پر پہلا ویکی اجلاس تھا۔

طائرانہ نظر 
اس ویکی اجلاس کا مقصد یہ تھا کہ ویکیمیڈیا سے متعلق تمام بھارتی صارفین یکجا ہوں اور اپنے خیالات پیش کریں اور دوسرے صارفین سے واقف ہوں۔ یہ اجلاس سنہ 2011ء میں 18 نومبر کو جنوبی ممبئی میں واقع ممبئی یونیوسٹی میں منعقد ہوا اور 21 نومبر تک جاری رہا۔ اس موقع پر ہونے والی تمام نشستیں یونیورسٹی کے تاریخی ہال میں منعقد ہوئیں۔

مقررین 

جیمی ویلز کے کلیدی خطاب سے اجلاس کا آغاز ہوا۔ ارنب گواسوامی جو مہمان مقرر کے طور پر مدعو تھے انہوں نے اعتدال پر گفتگو کی۔ بیری نیوزٹیڈ نے آخری دن خطاب کیا۔

نشستیں 

اس سہ روزہ ویکی اجلاس میں متعدد نسشتیں ہوئی جن میں سے کچھ یہ تھیں:
 آزاد علم اور آزاد مواد
 ویکی ثقافت کے قانونی گوشے
 ویکی میں اجیکس اور جے کیوری کا استعمال
 ویکی بھاشا: کثیر لسانی مواد کے سنگ ہمارا تجربہ
 ویکی وومن ویب (Wiki Women Web): جنسی خلا کی پرکاری

کانفرنس ہی کے دوران میں ایک ہیک دوڑ (hackathon) بھی منعقد ہوئی۔ جس کی میزبانی کے فرائض مہاراشٹر چیمبرز آف کامرس، انڈسٹری اینڈ ایگریکلچر (MACCIA) کالا گوڑا، جنوبی ممبئی نے انجام دیے۔ نیز دیگر سرگرمیاں مثلاً شہر کی سیاحت اور ورثہ کی زیارت وغیرہ بھی جاری رہیں۔

شرکا 
اس کانفرنس کے اصل شرکا بھارت اور دیگر ممالک میں موجود ویکیپیڈیا اور ویکیمیڈیا صارفین نیز ویکیمیڈیا فاؤنڈیشن کا عملہ بالخصوص اس کے بانی تھے۔ درخواست گزاروں میں سے 100 افراد کو ویکیپیڈیا اور دیگر منصوبوں کے تئیں ان کے تجربے اور شراکتوں کی بنیاد پر وظیفے دیے گئے۔ تاہم 700 سے زائد افراد نے اس اجلاس میں شرکت کی۔

مخیرین اور رفقا 
مائیکروسافٹ ریسرچ، اینگ انڈیا ٹیکنالوجیز، سرکاری نوکری ڈاٹ کام، اومڈیار نیٹ ورک، کال نرنئے اور یہ بھی ڈاٹ کام نے مالی امداد فراہم کی۔ جبکہ ای ریگ ناؤ ڈاٹ کام، اونگیاتا انکارپوریشن اور دیگر ادارے اجلاس کے انتظام میں شامل رہے۔
جس وقت کانفرنس جاری تھی، اسی دوران میں اجلاس گاہ سے باہر ویکیپیڈیا کے اس نقشے کے خلاف احتجاج جاری تھا جس میں بھارت کے حدود دکھائے گئے ہیں۔

ویکی اجلاس، چنڈی گڑھ 2016ء 

بھارت میں دوسرا ویکی اجلاس صوبہ پنجاب کے دار الحکومت چندی گڑھ سے قریب واقع موہالی میں منعقد ہوا۔ اجلاس گاہ سی جی سی لاندرن چنڈی گڑھ گروپ آف کالجز، لانڈراں کا کیمپس تھا۔ ویکیمیڈیا فاؤنڈیشن کی مجلس عاملہ کی افسر اعلیٰ کیتھرین ماہر اور رکن بورڈ نتالیا تمکیف اس اجلاس میں شریک ہوئے۔ ان کے علاوہ آصف برتاو بھی شریک تھے جو دنیا بھر میں ابھرنے والی ویکیمیڈیا برادریوں کی نگرانی کرتے ہیں۔ ان کے مطابق ویکیمیدیا فاؤنڈیشن 2010ء سے بھارت کو کلیدی علاقہ قرار دیتے آ رہا ہے اور یہ سلسلہ جاری رہے گا۔ انہوں نے اس بات کا اعتراف کیا کہ ہندی ویکیپیڈیا کے لیے یہ ایک مشکل بات ہے کہ اس کے ملک گیر سطح پر منتشر صارفین ایک جگہ جمع ہوں۔ تاہم وہ تعداد مضامین کے حساب سے 106,000 مضامین کے ساتھ نمبر ایک مقام رکھتا ہے جبکہ اردو ویکیپیڈیا 105,000 مضامین کے ساتھ دوسرے نمبر پر ہے۔ 88,000 ہزار مضامین کے ساتھ تمل ویکیپیڈیا اور 64,000 ہزار مضامین کے ساتھ تیلگو ویکیپیڈیا تیسرے اور چوتھے نمبر پر ہیں۔ 72,744 مضامین کے ساتھ نیپالی ویکیپیڈیا نے بھی کافی ترقی کی۔ ویکیپیڈیا بھارت کی ساتویں مقبول ترین ویب سائٹ ہے جبکہ عالمی سطح پر اس کا نمبر چھ ہے۔ تقریبًا 1.8 ویب سائٹ ویکیپیڈیا کا ربط رکھتے ہیں، جس سے ویب سائٹ کے معلومات کی افادیت کا اندازہ لگایا جا سکتا ہے۔

ویکی اجلاس، حیدرآباد 2023ء  
ویکی اجلاس بھارت (ڈبلیو سی آئی) 2023ء ایک قومی سطح کا اجلاس تھا جس نے ویکیمیڈینز اور اسٹیک ہولڈرز کے لیے ایک مشترکہ پلیٹ فارم فراہم کیا جو ہندوستانی زبان کے ویکیمیڈیا پروجیکٹس اور بھارت اور چند جنوبی ایشیائی خطوں میں تحریک کے دیگر پہلوؤں میں دلچسپی رکھتے ہیں۔ یہ ملاقات، آپسی جوڑ، کارگزاریوں، سیکھنے، بہترین طریقوں اور چیلنجوں کا اشتراک کرنے اور ہمارے خطے کی مستقبل کی حکمت عملی پر تبادلہ خیال کرنے کی جگہ تھی۔ یہ کانفرنس 28 سے 30 اپریل 2023ء کو پارک حیات، گچی باؤلی، حیدرآباد، دکن میں منعقد ہوئی تھی۔

نگار خانہ

ویکی اجلاس، 2011ء

ویکی اجلاس، 2016ء

ویکی اجلاس، حیدرآباد (دکن)، 2023ء

مزید دیکھیے 
 ویکی مینیا

حوالہ جات

بیرونی روابط 

 "ویکی اجلاس بھارت 2011ء" میٹا ویکی پر

خبروں میں
 "Wikipedia eyes India for language growth" Agence France-Presse 9 نومبر 2011ء
 "WikiConference comes to town"  ٹائمز آف انڈیا 10 نومبر 2011ء
 "Wiki-world targets India " Asia Times Online 19 نومبر 2011ء
 "Wikipedia needs inputs in local languages" Business Standard 18 نومبر 2011ء

مؤسسہ ویکیمیڈیا
ویکی
ویکیمیڈیا بھارت
کامنز زمرہ جس کا ربط ویکی ڈیٹا پر ہے
ویکیپیڈیا
Short description is different from Wikidata